CELEX: C2006/224/104
Language: da
Date: 2006-09-16 00:00:00
Title: Sag T-201/06: Sag anlagt den 1. august 2006 — Gerson mod KHIM (malerfilter)

16.9.2006   
            
            
               DA
            
            
               Den Europæiske Unions Tidende
            
            
               C 224/49
            
         Sag anlagt den 1. august 2006 — Gerson mod KHIM (malerfilter)
   (Sag T-201/06)
   (2006/C 224/104)
   Stævningen er affattet på engelsk
   Parter
   
      Sagsøger: Louis M. Gerson Co., Inc (Middleboro, De Forenede Stater) (ved barrister M. Edenborough)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 15. maj 2006 af Andet Appelkammer (sag R 1387/2005-2) annulleres som helhed.
            
         
               —
            
            
               Harmoniseringskontoret tilpligtes at betale sagsøgerens omkostninger i forbindelse med sagen for Retten i Første Instans.
            
         Søgsmålsgrunde og væsentligste argumenter
   
      Det omhandlede EF-varemærke: Tredimensionalt varemærke, der består af »farven lys gul i den ansøgte nuance påført nettet på spidsen af et malerfilter« for varer og tjenesteydelser i klasse 16 og 21 — ansøgning nr. 3 969 367.
   
      Undersøgerens afgørelse: Afslag på ansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra b), i forordning nr. 40/94. Sagsøgeren har gjort gældende, at appelkammeret begik flere fejl ved bedømmelsen af de faktiske omstændigheder og tilsluttede sig mindst en fejl begået af Undersøgelsesafdelingen. Ved vurderingen af de tilgængelige beviser foretog appelkammeret ifølge sagsøgeren desuden ikke den behørige afvejning, hvorved det nåede til en forkert konklusion ved efterprøvelsen i henhold til ovennævnte forordnings artikel 7, stk. 1, litra b).
   Endelig har sagsøgeren gjort gældende, at ansøgningen er kendetegnende for én handelsmæssig oprindelse og derfor ikke er i strid med forordningens artikel 7, stk. 1, litra b). Sagsøgeren har således hævdet, at brugen af farver vil blive opfattet af den relevante kundekreds som alene at have forbindelse med en enkelt handelsmæssig oprindelse.